CELEX: 62021CN0831
Language: hu
Date: 2021-12-28 00:00:00
Title: C-831/21. P. sz. ügy: A Törvényszék (negyedik tanács) T-510/20. sz., Fachverband Spielhallen és LM kontra Európai Bizottság ügyben 2021. október 22-én hozott végzése ellen a Fachverband Spielhallen eV és LM által 2021. december 28-án benyújtott fellebbezés

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/18
            
         
      A Törvényszék (negyedik tanács) T-510/20. sz., Fachverband Spielhallen és LM kontra Európai Bizottság ügyben 2021. október 22-én hozott végzése ellen a Fachverband Spielhallen eV és LM által 2021. december 28-án benyújtott fellebbezés
      (C-831/21. P. sz. ügy)
      (2022/C 198/26)
      Az eljárás nyelve: német
      
         Felek
      
      
         Fellebbezők: Fachverband Spielhallen eV, LM (képviselők: A. Bartosch és R. Schmidt ügyvédek)
      
         A többi fél az eljárásban: Európai Bizottság, Németországi Szövetségi Köztársaság
      
         A fellebbezők kérelmei
      
      A fellebbezők azt kérik, hogy a Bíróság:
      
                  —
               
               
                  helyezze hatályon kívül az Európai Unió Törvényszékének T-510/20. sz. ügyben hozott végzését;
               
            
                  —
               
               
                  utalja vissza az ügyet a Törvényszék elé;
               
            
                  —
               
               
                  a költségekről ne határozzon.
               
            
         Jogalapok és fontosabb érvek
      
      A fellebbezők egyetlen, az EUMSZ 107. cikk (1) bekezdésének a megsértésére alapított jogalapra hivatkoznak.
      A Törvényszék a T-510/20. sz. ügyben kizárólag azzal az indokkal utasította el a keresetet, hogy a vitatott intézkedés nem biztosított az EUMSZ 107. cikk (1) bekezdése értelmében vett gazdasági előnyt. Az adózás területén kialakult uniós ítélkezési gyakorlat szerint azonban az előny és a szelektivitás tényállási elemeit mindig együtt kell vizsgálni. A szelektivitás megállapítása mindig az általános adórendszer előzetes meghatározását feltételezi. E meghatározás hiányában tehát nem állapítható meg, hogy fennáll-e gazdasági előny. Márpedig a Törvényszék nem vizsgálta meg az általános adórendszert, és ezért nem állapíthatta meg, hogy a vitatott intézkedés nem biztosított gazdasági előnyt. A megtámadott végzés tehát súlyos téves jogalkalmazáson alapul.